
ZAPISNIK
        s 47. sjednice Vijeća Gradske četvrti Črnomerec,
        održane 28. siječnja 2021. na Trgu dr. Franje Tuđmana (boćalište),
                                          s početkom u 14:00  sati 



Nazočni članovi Vijeća Gradske četvrti Črnomerec: Josip Jelić, Ljiljana Peršinec, Vlado Crkvenac, Dragutin Buden, Tamara Čubretović, Branko Matun, Ana Marija Pilaš, Martin Postružin, Miroslav Šurbek, Maja Čižić,  Dražen Lučanin, Tomislav Domes, Filip Januš, Siniša Ružić i Denis Šeparović

Ostali nazočni: Snježana Ordanić, voditeljica Područnog odsjeka Črnomerec, Danijela Cenzel-Podolje 14.

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da su prisutni svi članova Vijeća, čime su stečeni uvjeti za raspravu i pravovaljano odlučivanje.

Predsjednik kaže da će se  Zapisnik s 46. sjednice na usvajat na idućoj sjednici.

Predsjednik dopunjuje dnevni red točkom 5. Dvojkovićev put-izmještanje uspornika, točkom 6. Prijedlog zaključka o prijedlogu prioriteta izgradnje vodoopskrbe i odvodnje za 2021., točkom 7. Ilica –usporavanje pormeta zbog oštećenja zgrada u potresu i točkom 8. Stopuščak, uređenje kanala. Tako dopunjen dnevni red daje na glasovanje.
Jednoglasno usvojen je slijedeći:

d n e v n i    r e d

1. Prijedlog Financijskog plana Gradske četvrti Črnomerec za 2021.  
2. Prijedlog Programa održavanja komunalne infrastrukture na području Gradske četvrti Črnomerec u 2021. 
3. Kustošijanska ulica 259, postavljanje uspornika – donošenje zaključka  
4. Javni natječaj za prodaju nekretnine u vlasništvu Grada Zagreba k.č.br. 3184/1 k.o. Črnomerec, z.k.č.br. 5355/4 k.o. Grad Zagreb – donošenje zaključka o očitovanju
5. Dvojkovićev put, izmještanje uspornika i postavljanje uzdignutih ploha – donošenje zaključka 
6. Prijedlog zaključka o prijedlogu prioriteta izgradnje vodoopskrbe i odvodnje za  2021.
7. Ilica, usporavanje prometa zbog oštećenja zgrada u potresu- donošenje zaključka 
8. Stopuščak, uređenje kanala – donošenje zaključka
9. Informacije, pitanja i prijedlozi


Ad. 1. Prijedlog Financijskog plana Gradske četvrti Črnomerec za 2021.  

[bookmark: _Hlk56520608]Predsjednik kratko obrazlaže Prijedlog Financijskog plana Gradske četvrti Črnomerec za 2021. godinu te otvara raspravu.

Obzirom da se nitko ne javlja za riječ predsjednik daje Prijedlog Financijskog plana Gradske četvrti Črnomerec za 2021. na glasovanje.

S  14 glasova ZA i 1 SUZDRŽANIM usvojen Financijski plan Gradske četvrti Črnomerec za 2021. godinu koji će biti u privitku Zapisnika.


Ad. 2. Prijedlog Programa održavanja komunalne infrastrukture na području Gradske   četvrti Črnomerec u 2021. 
[bookmark: _Hlk56520799]Predsjednik otvara raspravu.
Obzirom da se nitko ne javlja za riječ predsjednik daje prijedlog Zaključka na glasovanje.

S 13 glasova ZA i 2 SUZDRŽANA usvojen Program održavanja komunalne infrastrukture na području Gradske četvrti Črnomerec u 2021.

PROGRAM
održavanja komunalne infrastrukture
na području Gradske četvrti Črnomerec u 2021.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Črnomerec (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Gradske četvrti za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 9.617.300,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	855.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	4.698.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	1.420.300,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.644.000,00

	Ukupno
	9.617.300,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 2.890 vodolovnih grla te drugih građevina javne odvodnje oborinskh voda na području Gradske četvrti u 2021. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 518.840 m², čišćenja 495.488 m²  velikom čistilicom, pranja 528.601 m² autocisternom  te druge poslove čišćenja i pranja na području Gradske četvrti u 2020. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 205.537 m² javnih zelenih površina na području Gradske četvrti u 2020. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 622.561 m² nerazvrstanih cesta na području Gradske četvrti u 2020. godini, uključujući održavanje semaforskih uređaja na 28 lokacija, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim programom, a prema načelima štednje i racionalnog korištenja sredstava.



Ad. 3. Kustošijanska ulica 259, postavljanje uspornika 

Predsjednik kaže da je VMO Gornja Kustošija dalo pozitivno mišljenje te da bi to bilo protivno onome što je VGČ predložilo, a to je da se usprnici postavljaju ispred škola, vrtića i zdravstvenih ustanova. Otvara raspravu
U raspravi sudjelovali: Dražen Lučanin, Maja Čižić i Josip Jelić,
 
Predsjednik daje prijedlog Zaključka na glasovanje. 
Jednoglasno usvojen slijedeći 

Z A K LJ U Č A K
                     o prijedlogu postavljanja uspornika u Kustošijanskoj ulici 259

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet i Zaključak Vijeća Mjesnog odbora Gornja Kustošija o prijedlogu postavljanja uspornika u Kustošijanskoj ulici 259.  
 
2. Vijeće ne podržava Zaključak Vijeća Mjesnog odbora Gornja Kustošija da se postave uspornici na gore navedenoj lokaciji obzirom da se isti ne postavljaju u blizini škola, vrtića i domova zdravlja.   

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  


[bookmark: _Hlk56521870]Ad. 4. Javni natječaj za prodaju nekretnine u vlasništvu Grada Zagreba k.č.br. 3184/1 k.o.   Črnomerec, z.k.č.br. 5355/4 k.o. Grad Zagreb

Predsjednik predlaže da se Gradski ured za upravljanje imovinom očituje zašto želi tu površinu prodati te predlaže da Vijeće bude protiv, otvara raspravu. 

U raspravi sudjelovali: Dražen Lučanin, Maja Čižić, Tomislav Domes, Dragutin Buden, Snježana Ordanić i Josip Jelić.

Predsjednik daje prijedlog Zaključka na glasovanje.

Jednoglasno usvojen slijedeći 

         Z A K LJ U Č A K
         o očitovanju na raspisivanje javnog natječaja
      k. č. 3184/1  k.o. Črnomerec

1. Vijeće Gradske četvrti Črnomerec je raspravljalo o dopisu Gradskog ureda za upravljanje imovinom Grada,  kojim se traži očitovanje za raspisivanje javnog natječaja za prodaju nekretnine u vlasništvu Grada Zagreba, k. č. 3184/1  k.o. Črnomerec.            

2. Vijeće nije suglasno sa raspisivanjem javnog natječaja za prodaju k. č. 3184/1  k.o. Črnomerec te traži obrazloženje zašto se navedena nekretnina prodaje.
  
3. Ovaj Zaključak dostaviti će se Gradskom uredu za upravljanje imovinom Grada.  

Ad. 5. Dvojkovićev put, izmještanje uspornika i postavljanje uzdignutih ploha

Predsjednik kaže da se radi o usporniku koji treba izmjestiti 15 m niže u ulici. VMO Gornja Kustošija je podržalo navedeni priedlog obzirom da se u neposrednoj blizini nalazi škola. Obzirom da se nitko ne javlja za riječ, daje prijedlog Zaključka na glasovanje. 

Jednoglasno usvojen slijedeći 

          Z A K LJ U Č A K
             o premještanje uspornika u Dvojkovićevom putu kod kbr. 4A

1. Vijeće je razmotrilo Zaključak Vijeća Mjesnog odbora Gornje Kustošije  o premještanju uspornika u Dvojkovićevom putu  kod kbr. 4A za 100 m. 	

2.  Vijeće podržava Zaključak Vijeća Mjesnog odbora Gornja Kustošija da se uspornik sa lokacije Dvojkovićev pu kod kbr. 4A premjesti i zamjeni sa uzvišenom plohom s pješačkim prijelazom na lokaciju Dvojkovićev put 2, zbog blizine škole.    

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad. 6. Prijedlog zaključka o prijedlogu prioriteta izgradnje vodoopskrbe i odvodnje za  2021.
Predsjednik predlaže ulice koje bi Vodoopskrba i odvodnja uvrstila u svoj program gradnje za 2021. Otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvoje slijedeći

            Z A K LJ U Č A K
             o prijedlogu prioriteta izgradnje vodoopskrbe i odvodnje za  2021.

1.        Vijeće traži da Vodoopskrba i odvodnja d.o.o.  u svoj program  za 2020.  uvrsti:  

za izradu projektne dokumentacije i gradnju vodoopskrbnog cjevovoda slijedeće ulice: 
· Boričevec, do k.č. 2302/16 k.o. Mikulići   
· Gradiščanska ulica do kbr. 2c 

     za  izradu projektne dokumentacije i gradnju odvodnje slijedeće ulice: 
· Kustošijanska venec odvojak  25 
· Ulica Lea Müllera od 33 do 35 

Ad.7. Ilica- usporavanje prometa zbog oštećenja zgrada u potresu
Predsjednik kaže da je VMO „Ban Keglević“  donijelo zaključak kojim traži usporavanje prometa Ilicom od Trga Franje Tuđmana do Mandaličine. Smatra da je to nemoguće te otvara raspravu.
U raspravi sudjelovali; Maja Čižić, Tomislav Domes, Denis Šeparović, Miroslav Šurbek, Tamara Čubretović i Josip Jelić
Predsjednik daje prijedlog Zaključka na glasovanje.
Jednoglasno usvojen slijedeći
               Z A K LJ U Č A K
             o prijedlogu prometne regulacije u Ilici 

1. Vijeće je razmotrilo Zaključak Vijeća Mjesnog odbora „Ban Keglević“ kojim se traži da se uspori sav promet u Ilici, od Trga dr. Franje Tuđmana do Mandaličine ulice. U potresu je došlo do oštećenja zgrada te stanari prilikom većih vibracija osjećaju nelagodu i strah..   

2.  Vijeće predlaže da se vozačima tramvaja ukaže da pažljivije i sporije voze u noćnim i ranojutarnjim satima  kada se vibracije osjete najjače.  

Ad.8. Stopuščak, uređenje kanala

Predsjednik kaže da VMO Medvedgrad dalo prijedlog da se korito kanala iz izvora Stopuščak uredi te predlaže da se takav zahtjev uputi Hrvatskim vodama.
Obzirom da se nitko ne javlja za riječ predjsdnik daje prijedlog Zaključkan na glasovanje.
Jednoglasno usvojen slijedeći


               Z A K LJ U Č A K
             o prijedlogu nastavku regulacije korita kanala iz izvora Stopuščak 

1. Vijeće je razmotrilo Zaključak Vijeća Mjesnog odbora Medvedgrad kojim se traži uređenje korita kanala iz izvora Stopuščak. 

2.  Vijeće podržava navedeni Zaključak te traži da se regulira korito kanala kojim protječe voda sa izvora Sopuščak. 
      Navedeni kanal reguliran je do ulice Mikulići, ali dalje voda iz kanala nije 
      regulirana i gubi se u tlu, a izlazi u podrume susjednih kuća. 
3. Ovaj Zaključak dostaviti će se Hrvatskim vodama na daljnje postupanje. 

[bookmark: _GoBack]Ad.9. Informacije, pitanja i prijedlozi

Predsjednik kaže da je raspisan natječaj za podnošenje prijedloga za dodjelu Nagrade Grada Zagreba, rok je do 2. veljače 2021.
Siniša Ružić pita zašto vijećnici nisu bili obaviješteni da dolazi gradonačenik u obilazak Gradske četvrti. Traži da ga se obavijesti o održavanju sjednica mjesnih odbora.
Pita što je s prostorom u Slovenskoj ulici 23 te da li je moguće u ulici Šestinski dol (na počektu s desne strane) ograditi dio površine za pse.

Predsjednik odgovara da će se vijećnici obavijestiti u dolasku gradonačenika, za prostor u Slovenskoj 23 zana da je u vlasnišvu Grada Zagreba, ali da nije moguće preseliti vrtić iz ulica Grada Mainza u taj prostor zbog tehničkih uvjeta, a što se tiče zelene površine u ulici Šestinki dol ona nije u vlasništvu Grada.

Vlado Crkvenac pita što je s prostorom u sklopu Lidla u Ilici. Traži  da se uredi šetnica u parku prirode Jelenovac te da se postave klupe.

Dražen Lučanin pita zašto su zabetonirani šahtovi u ulci Podovlje i Vinogradskoj ulici.
Predsjednik moli da se dostave podaci o koji je šahtovima riječ te na kraju obaviještava vijećnika da uređenje park šume Grmoščica gotovo, da je izgrađena šetnica, malonogometno igralište, dječje igralište te da je uređen vidikovac. Pozdravlja prisutne i zatvara sjedicu.
anom javnom pozivnom natječaju za podnošenje prijedloga za dodjelu Nagrade Grada Zagreba.   P POZIV RADI PODNOŠENJA PRIJEDLOGA ZA DODJELU NAGRADE GRADA ZAGREBA OZIV RADI PODNOŠENJA PRIJEDLOGA ZA DODJELU NAGRADE Sjednica je završila u 14,50 sati

Zapisnik sastavila:
Natalija Vidak
								

KLASA: 026-02/21-001/61
URBROJ: 251-06-11-3-20-3 
Zagreb, 28. siječnja 2021.			



								 Predsjednik Vijeća
                                                                                 	      Gradske četvrti Črnomerec

							          Josip Jelić, mag. ing.

